- На маю ж думку, тут самае цікавае тое, як гэты экзатычны інструмент пасуе беларускай старадаўняй культуры, выклікаючы асацыяцыі не толькі з разнастайнымі драўлянымі флейтамі, але і з нашай... жалейкай. Тым самым чырвонай ніткай праз такія кампазіцыі пракладаецца думка аб пэўнай блізкасці ўсіх культур свету на першасным "грунтоўным" узроўні - і іх збліжэнні, уменні разумець адно аднаго ў суча снасці. Дарэчы, ці працягваеце вы закладзеныя Уладзімірам Мулявіным традыцыі калектыўнай творчасці? Я маю на ўвазе такую форму апрацоўкі музычнага матэрыялу, калі ў прапанаваную песню кожны робіць свой унёсак, выказвае свае музычныя ідэі.